Mandag formiddag gav det et ordentlig brag hos naboerne til et byggeri på Godsbanen i Aalborg. Klokken fem minutter over ni styrtede en række altaner ned på en etagebygning, der er under opførsel. - Hele bygningen rystede, fortæller Viktor Thomsen, der bor i bygningen ved siden af byggeriet. Nedstyrtningen skete klokken ni mandag formiddag. Entreprenørfirmaet Raundal & Moesby oplyser, at ingen er kommet til skade under nedstyrtningen, og at arbejdstilsynet er tilkaldt. Bebyggelsen er udformet som et etagebyggeri i henholdsvis 7 og 8 etager. Der opføres 56 lejligheder med altan i byggeriet.

Referat:
Altaner er faldet ned på et lejlighedsbyggeri på Godsbanen i Aalborg.